هغه خمنډول چې چا یې سنت سلام ته علیک نه وې اوس دلته مشاور غوره شو، څو ساعته دفتر کې ناست و ورپسې یې خپل ټلفون پرانیست او فیسبوک اکونټ یې خلاص کړ ګوري چې لسګونه ریکویسټونه ورته راغلي، تندی یې نور هم وغوړېد زړه کې یې ویل چې ګوره هم اصلي نړۍ کې عزتمند شوې او هم دا مجازي کې خلک درپسې دي، امریکا کې خو مې یوازې خپل سپي قدر کاوه نور خو ولا که چا ایشتولۍ هم بللم، بس ټولو ته یې په وار سره کانفرم بټن ووهله او د ملګرو هغه لیست چې کلونه یې دومره شمېر ته نه شوای رسولی په یوه ورځ پکې لسګونه کسان ورزیا ت شول او نویو ملګرو هغه عکسونه پورته کړي وو چې مخکې یې له مشاور صاحب سره اخیستي وو، یو څو پوسټونه پکې داسې وو: لومړی: نن زموږ وزارت ته یو په کار پوه، متعهد او با استعداده مشاور وټاکل شو خدای دې په دنیا او اخرت بریالی لري